Document ID: /roh_data/filtered/fineweb-2-filterrobots_roh.jsonl.gz/8023

La radunanza communala da Madulain ha approvà cun 17 vuschs gea ed ina abstenziun a la dumonda da credit per ina nova chasa da tgira al lieu existent a Samedan. Cun quai han tut las 8 vischnancas tranter Puntraschigna e S-chanf ditg gea.
Tut sco planisà
En in proxim pass vegnia inoltrada la dumonda da bajegiar a Samedan per il project da total 53,5 milliuns francs. Quai ha confermà il president communal da Samedan e pledader da las vischnancas, Jon Fadri Huder.
Sche tut va tenor plan vul ins cumenzar cun la construcziun da la nova chasa da tgira a Samedan proxima primavaira. Uschia che l’edifizi fiss pront per la mesadad dal 2023.
Sper la chasa da tgira «Promulins» a Samedan, èn las vischnancas da Segl, Silvaplauna e San Murezzan vid la realisaziun d’ina nova chasa da tgira «Du Lac» a San Murezzan.
RR novitads 11:00